text: Ny løbsserie på Padborg Park
  20 april 2016 kl. 20.04
  En ny motorsportsserie ser nu dagens lys i Danmark.
  Den succesfulde franske Supertourismeserie bliver fra 2015 dansk motorsports nye topklasse.
  Jeg synes, det er en pissefed bil.
  
  DST - Danish Supertourisme Turbo – hedder serien. Den kan opleves på Padborg Park, når første afdeling af serien løber af stablen lørdag den 30. april og søndag den 1. maj.
  Blandt kørerne er 21-årige Kevin Rossel.
  - Jeg synes, det er en pissefed bil, siger Kevin Rossel til TV SYD.
  Det kan man godt forstå. For ifølge løbsseriens hjemmeside, så er den frække Supertourismeracerbil udstyret med en toliters turbomotor med 300 hestekræfter.
  DST vil ligeledes kunne ses i løbet af de næste måneder på TV SYD+. TV 2 Regionerne er nemlig gået sammen om at sende hele serien.
  Men der bliver også andre typer motorløb på Padborg Park. Legend cars, Formel Ford, 1600 Challenge og Drifting.
  Den 9. oktober er der finale i DST på Padborg Park.
  